CELEX: 62012CN0323
Language: da
Date: 2012-07-05 00:00:00
Title: Sag C-323/12: Anmodning om præjudiciel afgørelse indgivet af Curtea de Apel București (Rumænien) den 5. juli 2012 — E.On Energy Trading SE mod Agenția Națională de Administrare Fiscală og Direcția Generală a Finanțelor Publice a Municipiului București — Serviciul de administrare a contribuabililor nerezidenți

29.9.2012   
            
            
               DA
            
            
               Den Europæiske Unions Tidende
            
            
               C 295/18
            
         Anmodning om præjudiciel afgørelse indgivet af Curtea de Apel București (Rumænien) den 5. juli 2012 — E.On Energy Trading SE mod Agenția Națională de Administrare Fiscală og Direcția Generală a Finanțelor Publice a Municipiului București — Serviciul de administrare a contribuabililor nerezidenți
   (Sag C-323/12)
   2012/C 295/31
   Processprog: rumænsk
   
      Den forelæggende ret
   
   Curtea de Apel București
   
      Parter i hovedsagen
   
   
      Sagsøger: E.On Energy Trading SE
   
      Sagsøgte: Agenția Națională de Administrare Fiscală og Direcția Generală a Finanțelor Publice a Municipiului București — Serviciul de administrare a contribuabililor nerezidenți
   
      Præjudicielle spørgsmål
   
   
               1)
            
            
               Kan en afgiftspligtig person med hovedsæde i en anden EU-medlemsstat end Rumænien, som med henblik på moms har udpeget en fiskal repræsentant i Rumænien i medfør af bestemmelser i national ret, som var gældende inden Rumæniens tiltrædelse af Den Europæiske Union, anses for en »afgiftspligtig person, der ikke er etableret i indlandet« som omhandlet i artikel 1 i Rådets ottende direktiv 79/1072/EØF (1) af 6. december 1979 om harmonisering af medlemsstaternes lovgivning om omsætningsafgifter — foranstaltninger til tilbagebetaling af merværdiafgift til afgiftspligtige personer, der ikke er etableret i indlandet?
            
         
               2)
            
            
               Udgør kravet om, at den juridiske person ikke er momsregistreret, jf. artikel 147b, stk. 1, litra a), i lov nr. 571/2003 om skat, som gennemfører direktivets bestemmelser, en yderligere betingelse udover dem, der udtrykkeligt er foreskrevet i [ottende direktivs] artikel 3 og 4, og i bekræftende fald, er en sådan yderligere betingelse tilladt i lyset af direktivets artikel 6?
            
         
               3)
            
            
               Har bestemmelserne i [ottende direktivs] artikel 3 og artikel 4 direkte virkning, eller giver opfyldelsen af de betingelser, som udtrykkeligt fremgår af disse bestemmelser, snarere den juridiske person, der ikke er etableret i Rumænien, jf. artikel 1, ret til tilbagebetaling af moms, uanset hvorledes de er gennemført i national ret?
            
         
      (1)  EFT L 331, s. 11.